આજે સાંજે મુખ્યમંત્રી આનંદીબહેન પટેલે સ્વપક્ષના ધારાસભ્યો સાથે બેઠક યોજી હતી. જેમાં બજેટ સત્રના સંદર્ભમાં વિભિન્ન વિષયો પર ચર્ચા થઇ હતી. સ્માર્ટસિટી, વાઇબ્રન્ટ તાલુકો સહિત રાજ્ય સરકારે પ્રાપ્ત કરેલ સિદ્ધિઓ બાબતે બેઠકમાં વિડિયો પ્રેઝન્ટેશન પણ કરાયું હતું. ભાજપના ધારાસભ્યો સાથેની બેઠકમાં આનંદીબહેને કોઇપણ જાતના વાદ વિવાદમાં પડ્યા વગર કે તૂ તૂ મૈં મૈં કર્યા વગર સરકારની સિદ્ધિઓને લોકો સુધી પહોંચાડવાની સૂચના ધારાસભ્યોને આપી હતી. તેમણે અર્જુન મોઢવાડિયાના આક્ષેપોને પાયાવિહોણા પણ ગણાવ્યા હતા. જમીનની ફાળવણી પારદર્શક રીતે થઇ છે અને કોંગ્રેસને ઉંબાડિયા કરવાની ટેવ છે. તેવો ઉલ્લેખ પણ તેમણે કર્યો હતો તેમ સૂત્રો પાસેથી જાણવા મળ્યું છે.